CELEX: 62016TA0502
Language: bg
Date: 2019-11-20 00:00:00
Title: Дело T-502/16: Решение на Общия съд от 20 ноември 2019 г. — Missir Mamachi di Lusignano и др.//Комисия (Публична служба — Длъжностни лица — Убийство на длъжностно лице и съпругата му — Задължение да се осигури безопасността на персонала на Съюза — Отговорност на институция за неимуществените вреди на роднините на починало длъжностно лице — Майка, брат и сестра на длъжностното лице — Иск за обезщетение — Допустимост — Процесуална легитимация по член 270 ДФЕС — Лице, за което се прилага Правилникът — Разумен срок)

20.1.2020   
            
            
               BG
            
            
               Официален вестник на Европейския съюз
            
            
               C 19/43
            
         
      Решение на Общия съд от 20 ноември 2019 г. — Missir Mamachi di Lusignano и др.//Комисия
      (Дело T-502/16) (1)
      
      (Публична служба - Длъжностни лица - Убийство на длъжностно лице и съпругата му - Задължение да се осигури безопасността на персонала на Съюза - Отговорност на институция за неимуществените вреди на роднините на починало длъжностно лице - Майка, брат и сестра на длъжностното лице - Иск за обезщетение - Допустимост - Процесуална легитимация по член 270 ДФЕС - Лице, за което се прилага Правилникът - Разумен срок)
      (2020/C 19/50)
      Език на производството: италиански
      
         Страни
      
      
         Ищци: Stefano Missir Mamachi di Lusignano (Шанхай, Китай) и 6 други ищци, чиито имена са посочени в приложение към решението (представители: F. Di Gianni, G. Coppo и A. Scalini, avocats)
      
         Ответник: Европейска комисия (представители: първоначално B. Eggers, G. Gattinara и D. Martin, впоследствие G. Gattinara и R. Striani)
      
         Предмет
      
      Иск по член 270 ДФЕС, с който по същество се иска Комисията да бъде осъдена да заплати на роднините на г-н Alessandro Missir Mamachi di Lusignano, на роднините на г-н Livio Missir Mamachi di Lusignano, на г-жа Anne Jeanne Cécile Magdalena Maria Sintobin, на г-н Stefano Missir Mamachi di Lusignano и на г-жа Maria Letizia Missir Mamachi di Lusignano, различни по размер обезщетения за понесените от тях неимуществени вследствие на убийството на г-н Alessandro Missir Mamachi di Lusignano и съпругата му, извършено на 18 септември 2006 г. в Рабат (Мароко), където г-н Alessandro Missir Mamachi di Lusignano се е намирал по служебни причини
      
         Диспозитив
      
      
                  1)
               
               
                  
                     Основанието за произнасяне по същество по исканията Европейската комисия да бъде осъдена да заплати обезщетения за претърпени неимуществени вреди в размер на 463 050 EUR на всеки от наследниците на г-н Alessandro Missir Mamachi di Lusignano, в размер на 574 000 EUR на същите наследници и в размер на 308 700 EUR на наследниците на г-н Livio Missir Mamachi di Lusignano, е отпаднало.
                  
               
            
                  2)
               
               
                  
                     Осъжда Комисията да заплати солидарно на г-жа Anne Jeanne Cécile Magdalena Maria Sintobin обезщетение за претърпените от нея неимуществени вреди в размер на 50 000 EUR.
                  
               
            
                  3)
               
               
                  
                     Осъжда Комисията да заплати солидарно на г-жа Maria Letizia Missir Mamachi di Lusignano обезщетение за претърпените от нея неимуществени вреди в размер на 10 000 EUR.
                  
               
            
                  4)
               
               
                  
                     Осъжда Комисията да заплати солидарно на г-н Stefano Missir Mamachi di Lusignano обезщетение за претърпените от него неимуществени вреди в размер на 10 000 EUR.
                  
               
            
                  5)
               
               
                  
                     Посочените в точки 2—4 от диспозитива обезщетения се дължат ведно с лихвата за забава в размер на лихвения процент, определен от Европейската централна банка (ЕЦБ) за основните й операции по рефинансиране, увеличен с два процентни пункта, считано от произнасянето на настоящото решение до окончателното им изплащане.
                  
               
            
                  6)
               
               
                  
                     Отхвърля исковете в останалата част.\
               
            
                  7)
               
               
                  
                     Осъжда Комисията да заплати съдебните разноски.
                  
               
            
         (1)  ОВ C 26, 26.1.2013 г. (първоначално делото е регистрирано под номер F-132/12 на Съда на публичната служба на Европейския съюз и е прехвърлено на Общия съд на Европейския съюз на 1 септември 2016 г.).